**Qafqaz uğrunda Səfəvi-Osmanlı müharibələri**

 **Plan:**

1.Səfəvi-Osmanlı müharibələrinin başlanması.

2.XVI əsrin ortalarında Səfəvi-Osmanlı münasibətləri.

3.XVI əsrin II yarısında Səfəvi-Osmanlı müharibələrinin yeni mərhələsi.

 **Ədəbiyyat:**

1.Azərbaycan tarixi.VII cilddə, III cild, Bakı, 1999, səh 182-346.

2.Qurbanov R.Qafqaz tarixi.B.2001.

3.Mahmudov Y.A.Odlar yurduna səyahət.Bakı,1980,səh.9-62.

4.Документы по истории Грузии.Тбилиси.1954-1958.

5.Смирнов Н.А.Политика России из Кавказе в ХVI-XIX вв.М.,1958.

1524-cü ildə Şah İsmayıl 37 yaşında qəflətən vəfat edir. Hakimiyyətə onun oğlu I Təhmasib (1524-1576) keçir. Bu zaman Səfəvilər dövlətində mərkəzi haki- miyyət bir qədər zəifləmişdi. Bundan istifadə edən Osmanlılar yenidən Səfəvilərələ müharibələrə başladılar. Sultan I Süleyman Qanuni (1520-1566)1534-cü ildə 100 minlik qoşunla Azərbaycan sərhədlərini keçdi.Qısa vaxt ərzində onlar Təbrizi və xeyli əraziləri tutdular. Qışın sərt keçməsilə əlaqədər Süleyman Türkiyəyə çəkilir və 1535-ci ilin yazında ikinci dəfə Təbrizə hücum etdi. Lakin, bu dəfə də türklər ciddi müqavimətə rast gələrək Azərbaycanı tərk etdilər.

Sultan Süleyman Qanuni bəzi mənbələrə görə 1494-cü il noyabrın 6-da, başqalarına görə isə [27 aprel](http://az.wikipedia.org/wiki/27_aprel) [1495](http://az.wikipedia.org/wiki/1495)-ci ildə anadan olmuşdur. [1520](http://az.wikipedia.org/wiki/1520)-ci il sentyabrın 30-da atası Sultan I Səlim vəfat etdikdən sonra, 26 yaşında Osmanlı taxtına çıxmışdır. 1521-ci ildə Belqradı fəth etməklə Mərkəzi Avropanın, 1522-ci ildə Rodosu fəth etməklə isə Aralıq dənizi hövzəsindəki ərazilərin qapılarını Osmanlı İmperiyası üçün açmışdır. 1526-cı ildə böyük qüvvə ilə Mohaç düzənliyində macar ordusunu məğlub edərək Macarıstanın paytaxtı Budanı tutdu. 1529-cı ildə Vyananı mühasirəyə alsa da, qış mövsümünün yaxınlaşması səbəbindən geri çəkildi. 1532-ci ildə alman səfərinə çıxan Qanuni, Vyananı arxada qoyaraq Qrats, Marburq, Quns və daha bir çox alman şəhərlərini zəbt etdi. Yeddi ay Avropada gəzdiyi halda, Avstriya qüvvələri onun qarşısına çıxmağa cəsarət etmədiyi üçün geri qayıtdı.

[1534](http://az.wikipedia.org/wiki/1534)-ci ildə [Səfəvilər](http://az.wikipedia.org/wiki/S%C9%99f%C9%99vil%C9%99r) üzərinə səfərə çıxan sultan, [Bağdad](http://az.wikipedia.org/wiki/Ba%C4%9Fdad) və [Bəsrəni](http://az.wikipedia.org/wiki/B%C9%99sr%C9%99), [1535](http://az.wikipedia.org/wiki/1535)-ci ildə[Təbrizi](http://az.wikipedia.org/wiki/T%C9%99briz) zəbt etdi. [1537](http://az.wikipedia.org/wiki/1537)-ci ildə İtaliya səfərinə çıxaraq, Otrantoya qədər irəlilədi.

Quruda dünya hakimiyyətini əlinə keçirən Sultan Süleyman Qanuni, [Barbaros Xeyrəddin Paşa](http://az.wikipedia.org/wiki/Xeyr%C9%99ddin_Barbarossa) vasitəsi ilə dənizlərdə də Osmanlı dövlətinin gücünü göstərirdi. Bu böyük dəniz komandanı [27 sentyabr](http://az.wikipedia.org/wiki/27_sentyabr) [1538](http://az.wikipedia.org/wiki/1538)-ci ildə Prevezedə Avropa donanmasını məhv edərək, müstəsna bir zəfərlə Aralıq dənizində tam bir türk hakimiyyəti qurdu. Sultan Süleyman [Süveyşd](http://az.wikipedia.org/w/index.php?title=S%C3%BCvey%C5%9F&action=edit&redlink=1)ə qurduğu donanma ilə də [Qırmızı dənizi](http://az.wikipedia.org/wiki/Q%C4%B1rm%C4%B1z%C4%B1_d%C9%99niz) və Ərəbistan sahillərini təhlükəsizlik altına aldı və avropalıları Hindistan sahillərindən uzaqlaşdırmağa başladı.

1543-cü ildə Esterqon, Nis və İstolni-Belqrad, 1551-ci ildə Tripolitaniya və 1553-cü ildə Naxçıvan zəbt edildi. Qoca və xəstə bir halda ikən, 1566-cı ildə Macarıstan üzərinə hərbi yürüş zamanı, Sigetvar qalasının zəbti əsnasında 72 yaşında vəfat etmişdir. Onun daxili orqanları qalanın ətrafında basdırılmış, cəsədi isə İstanbula gətirilərək [Süleymaniyyə məscidind](http://az.wikipedia.org/wiki/S%C3%BCleymaniyy%C9%99_m%C9%99scidi)ə dəfn edilmişdir.

Qanuni taxta çıxdığı zaman sədr-əzəm olan [Piri Mehmet Paşa](http://az.wikipedia.org/w/index.php?title=Piri_Mehmet_Pa%C5%9Fa&action=edit&redlink=1) Qanuninin səltənətində daha üç il bu vəzifəni davam etdirmişdi. 1523-də o təqaüdə buraxıldı. Sarayda sultanın xüsusi otaqlarından məsul olan [İbrahim Paşa](http://az.wikipedia.org/w/index.php?title=%C4%B0brahim_Pa%C5%9Fa&action=edit&redlink=1) qabiliyyətlərinə və padşahın ona duyduğu etibara görə [Rumeliya bəylərbəyliyi](http://az.wikipedia.org/w/index.php?title=Rumeliya_b%C9%99yl%C9%99rb%C9%99yliyi&action=edit&redlink=1) də öhdəsində olmaqla, sədr-əzəm təyin edildi.

Sədrəzəmlik gözləyən ikinci vəzir [Əhməd Paşa](http://az.wikipedia.org/wiki/%C6%8Fhm%C9%99d_Pa%C5%9Fa), [Parqalı İbrahim Paşan](http://az.wikipedia.org/wiki/Parqal%C4%B1_%C4%B0brahim_Pa%C5%9Fa)ın sədrəzəm təyin olunması ilə özünün Misir bəylərbəyliyinə təyin olunmasını istəyərək İstanbuldan ayrıldı. 1524-cü ildə vali olaraq Misirə gəldikdən sonra Məmlüklər sülaləsindən olan dövlət adamlarını ətrafına yığaraq üsyan qaldırdı. Müstəqilliyini elan edən paşa, yeni bir dövlət qurmaq üçün pul çap etdirərək xütbə oxutdu. Sədr-əzəm İbrahim Paşa, üsyanı yatırmaq tapşırığını alaraq Misirə getsə də, Əhməd Paşa onun gəlişindən əvvəl sarayda öz adamları tərəfindən öldürüldü.

İbrahim Paşa Qahirəyə çatdıqdan sonra padşahın verdiyi səlahiyyətlə Misirdə maliyyə və inzibati islahatlar etdi. İstanbulda yeniçərilər arasında qarışıqlıq çıxması ilə əlaqədar padşah üç ay sonra onu İstanbula çağırır.

[Yeniçərilər](http://az.wikipedia.org/wiki/Yeni%C3%A7%C9%99ril%C9%99r) 1525-ci ilin martında iştirak etdikləri hərbi səfərdə qənimət ala bilmədiklərinə görə narazı idilər. Sultan Süleymanın Ədirnədə və ya Kağıtxanədə olması, Parqalı Damat İbrahim Paşanın Misirə getməsini fürsət bilən yeniçərilər, 16 may 1525-ci ildə İstanbulda qiyam başlatdılar. Başda [İbrahim Paşan](http://az.wikipedia.org/w/index.php?title=%C4%B0brahim_Pa%C5%9Fa&action=edit&redlink=1)ın sarayı olmaqla vəzir [Ayas Məhməd Paşa](http://az.wikipedia.org/wiki/Ayas_M%C9%99hm%C9%99d_Pa%C5%9Fa) və dəftərdar Abdüssalam kimi dövlət adam- larının evlərini, gömrükləri, dükanları və xalqın evlərini talan etdilər. Üsyan əsnasında Süleyman [Topqapı Sarayına](http://az.wikipedia.org/wiki/Topqap%C4%B1_Saray%C4%B1) çatdı. İlk olaraq Yeniçəri ağası Mustafa Ağanı edam etdirdi. Hadisəyə qarışan digər yüksək vəzifəli şəxslərin həbs edilməsi və padşahın sürətli və sərt bir şəkildə hadisəyə müdaxilə etməsi ilə üsyan çox yayılmadan yatırıldı.

Bu dövrdə Şirvanda daxili ziddiyyətlər kəskinləşdi. Şahruxun dövründə (1535-1538) Şirvan əmirlərinin özbaşınalığı həddini aşmışdı. Bundan istifadə edən I Təhmasib Şirvanı işğal etmək məqsədilə 1538-ci ilin yayında Əlqas Mirzənin başçılığı ilə 20 minlik qoşın göndərir. Şirvan alınaraq Səfəvilərin əyalətinə çevrilir. Əlqas Mirzə Şirvana bəylərbəyi təyin edilir. Beləliklə Azərbaycanın həm cənubu, həm də şimali bir dövlətin tərkibinə daxil olur. Bu isə ölkənin həm iqtisadi,həm də mədəni hayatına müsbət təsir edir. I Təhmasib 1540-cı ildə Bakını, 1541-ci ildə Tiflisi tutur.

1547-ci ildə Əlqas Mirzə özünü müstəqil hökmdar elan etməyi qərara alaraq qardaşına qarşı qiyam qaldırır. Bu qiyamda Əlqas Mrzəyə Krım xanı da kömək edirdi. Lakin, O, məğlub olaraq Türkiyəyə qaçır. Şahın oğlu İsmayıl Mirzə (II İsmayıl) Şamaxıya bəylərbəyi təyin edilir. Onun dövründə və onu əvəz edən Abdulla xan dövründə Şirvanda baş verən bütün qiyamlar yatırıldı və Səfəvilərin hakimiyyəti burada daha da gücləndi.

1551-ci ildə I Təhmasib Şəkiyə tərəf hücum edir. Bu vaxt Şəki hakimi Dər- viş Məhəmməd Gələrsən-Görərsən qalasında möhkəmlənir. Qeyri bərabər döyüş Səfəvilərin qələbəsi ilə başa çatır.

1548-1549 –cu illərdə Türklər yenə ölkəmiz üzərinə hücumlara başladılar. Bu yürüşlərdə Əlqas Mirzə də iştirak edirdi. Türklər yenə Təbrizi ələ keçirirlər. 1555-ci ildə Təhmasib paytaxtı Qəzvinə köçürür. Həmədan tərəfdən hücum edən Əlqas Mirzə məğlub olaraq əsir düşür. Lakin, Təhmasib onu öldürməyərək, ömürlük Qəhqəhə qalasına salır.

1552-ci ildə I Təhmasib səfərbərlik edərək Osmanlılar üzərinə güclü hücum təşkil edir. O, bir sıra ərazilərdə üstünlük əldə edərək çoxlu qənimət ələ keçirir. 1554-cü ildə yenidən Sultan Süleyman Azərbaycana hücum edərək Naxçıvanı və başqa əraziləri viran etdi. Lakin, digər ərazilərdə uğursuzluqla üzləşən Sultan danı- şıqlara girir və 1555-ci il mayın 29-da Amasiyada sülh müqaviləsi bağlanılır. Bu sülhə görə Qərbi Gürcüstan, Qərbi Ermənistan Türkiyənin, Gürcüstanın Şərq vilayətləri və indiki Ermənistan Səfəvilərin ixtiyarına keçdi.

XVI əsrin 70-ci illərindən Türk istilalarının yeni dövrü başlayır. I Təhmasibin ölümündən sonra (1576 ) hərbi–köçəri feodallar arasında çəkişmələr yenidən şiddətləndi. Şahın oğulları arasındada hakimiyyət uğrunda mübarizə başlayır. Bu mübarizədə şah II İsmayıl (1576-1578) qalib gələrək hakimiyyətə keçir. Lakin, saray çevrilişləri nəticəsində 2 il sonra İsmayıl öldürülür. Onun böyük qardaşı Məhəmməd Xudabəndə (1578-1587) hakimiyyətə gəlir. O ilk növbədə öz düşmən- lərini saraydan uzaqlaşdırır və aradan götürür.Hətta II İsmayılın bir yaşlı oğlunu da öldür ki, gələcəkdə hakimiyyət iddiasında olmasın. Onun dövründə Səfəvilər dövləti daha da zəiflədi. Qızılbaş əmirləri arasında ikitirəlik düşdü. Bir neçə nüfuz- lu əmir dövləti əslində öz aralarında bölüşdürdülər. Dövlət xəzinəsi demək olardı ki, boşaldılmışdı.

Dövlətin zəifliyindən istifadə edən Osmanlılar yenidən öz işğalçılıq yürüş- lərinə başladılar. 1578-ci ildə başda Mustafa paşa olmaqla 100 minlik qoşun Azərbaycana soxuldu. Sultan II Murad sünnilərin şiələrə cihadı altında “müqəddəs müharibə” şüarını irəli sürərək ədavəti dahada qızışdırdı. Səfəvi ordusunda birlik olmaması üzündən cəmi 10-15 min qoşunla türklərə qarşı çıxa bildilər. Çıldır düzündə səfəvilər məğlubiyyətə uğradılar. Bundan sonra türklər Gəncəni tutaraq Şirvana doğru hücuma başladılar. Şirvan bəylərbəyi Araz xan buranı başsız qoyaraq qaçır. Türklər Şamaxı və Dərbəndi ələ keçirirlər. Lakin türklər bu dəfə də Azərbaycanda çox qala bilmədilər.Qışın gəlməsilə onlar Ərzincana tərəf çəkilirlər. Əmələ gələn vəziyyətdən istifadə edən Şahın oğlu Həmzə Mirzənin başçılığı altında Səfəvilər əks hücuma keçirlər. Bu zaman Krım xanı Adil Girey də Azər-baycana soxulur. Səfəvilər Şamaxıını keçərək Ağsu çayı sahilində birləşmiş türk–tatar qoşunlarını məğlub edirlər. Hətta Krım xanı əsir düşür. Döyüşdə şahın arvadı “çox zəkalı, bacarıqlı və tədbirli “olan Bəyim xanım da iştirak edirdi. Onun Şirvana gətirdiyi 30 minlik qoşun düşməni məğlub etməkdə mühüm rol oynadı.

Uzun sürən müharibələr ölkənin iqtisadiyyatına olduqca mənfi təsir göstə- rirdi. Daxili feodal əyanları arasında çəkişmələr yenidən güclənir. 1587-ci ildə Məhəmməd Xudabəndə vəfat edir. Bu dövrdə Türklər dəfələrlə Azərbaycana yürüşlər etmişdilər. Nəhayət, 1590-cı ildə iki dövlət arasında İstanbulda sülh mü-qaviləsi imzalanır.Sülh müqaviləsi Azərbaycanı Səfəvi və Türkiyə dövlətləri ara- sında bölüşdürür.Şirvan, Qarabağ, Təbriz, Marağa, Sərab, Türkiyəyə ilhaq eildi.

Səfəvilər dövründə Azərbaycanın ictimai-iqtisadi və siyasi həyatında mühüm irəliləyişlər olmuşdu. Təsərrüfat həyatı dirçəlmiş, şəhərlər inkişaf edərək genişlənirdi. Xüsusilə bu dövrdə sənətkarlıq və ticarət xeyli inkişaf etmişdi.Təbriz, Şamaxı, Ərdəbil,Bakı və başqa şəhərlər böyüyür və möhkəmlənirdi. Ən böyük şəhər Təbriz idi. Bu şəhər Qərb və Şərq ilə ticarətdə mühüm rol oynayırdı. O dövrdə Şamaxının 25 minə qədər əhalisi var idi.Şamaxı həm də bğyük ticarət mərkəzi idi. Bakıda neft istehsalı getdikcə artırdı.Türk səyyahı Katib Çələbi yazır ki, Bakı qalasının ətrafında “500-ə qədər quyu vardır ki, bunlardan ağ və qara neft çıxrılır

Azərbaycan Səfəvi dövlətinin dövlət quruluşu feodal despotik şahlıq idi.Hakimiyyətdə iri feodallar təmsil olunurdular.Dövlətin başında qeyri-məhdud hakimiyyətə malik olan “Səfəviyyə” dərviş ordeninin şeyxi sayılan şah dururdu. I Şah İsmayılın dövründə şiəlik rəsmi dövlət dini elan edimişdi. Səfəvi dövlətinin mərkəzləşmiş daimi ordusu yox idi.Ordu müharibə zamanı ayrı-ayrı qızılbaş tayfalarından təşkil olnurdu. Bəylərbəyilər qoşuna rəhbərlik edirdilər.Bu qoşunlara Çərik deyirdilər.Bundan əlavə,qorçulardan ibarət 4500 nəfərlik süvari qvardiya korpusu şaha xidmət edirdi.

XVI əsrin 70- ci illərində Səfəvi dövləti siyasi-iqtisadi böhran keçirirdi. Feo- dal və məmurların özbaşınalığı həddini aşmışdı.Bu da xalqın narazılığına səbəb olurdu.1571-ci ildə feodal istismarına qarşı Təbriz sənətkarları və şəhər yoxsul- larının böyük üsyanı başladı. Qorxudan Şah məmurları şəhərdən qaçdılar. Şəhər iki il üsyançıların əlində qaldı. 1573-cü ildə I Təhmasib üsyanı yatıra bidi.Üsyan rəhbərlərindən 160 nəfəri şəhər meydanında edam edildi. XVII əsrin 70-80-ci illərində Şirvanda,Talışda da feodal zülmü əleyhinə çıxışlar olmuşdu.

XVI əsrin sonlarında Azərbaycan Səfəvi dövləti demək olar ki, tənəzzülə uğramışdı. Daxili ziddiyətlər son həddə çatmışdı. Digər tərəfdən Türk Osmanlı istilaları davam edirdi. Belə bir vaxtda 1587-ci ildə ustaclı və şamlu tayfalarından olan qızılbaşların Xorasan qrupu Qəzvində 16 yaşlı Abbası hakimiyyətə gətirdilər. Elə ilk gündən Şah I Abbas (1587-1529) Səfəvilərin əvvəlki qüdrətini qaytarmağa çalışırdı. O, ilk növbədə əllərində hədsiz vardövlət və hakimiyyət toplamış qızılbaş əyanlarının müqavimətini qırmağa başladı.Şah Abbas Səfəvilərin itirilmiş ərazi- lərini geri qaytarmaq və mərkəzi hakimiyyəti gücləndirmək məqsədi ilə hərbi və inzibati islahatlar keçirdi. O,hakimiyyətdə İran ünsürlərini təşkil edən,teokratiya, şiə ruhaniliyi və oturaq əyanların mövqeyini möhkəmlətdi. Şah Abbas ona qarşı çıxan tayfalara amansız divan tutdu. Şahın həyata keçirdiyi ilk tədbirlərdən biri dövlətin maliyyə vəziyyətini yaxşılaşdırmaqdan ibarət oldu. Bu məqsədlə o, yüksək vəzifəli bütün şəxslərdən peşkəş adı altında xəzinəyə müəyyən məbləğ verilməsini tələb etdi. Şah Abbas orduya büyük fikir verirdi.O,ingilis hərbi təlimatçılarının köməyi ilə yeni nizami ordu yaratdı Şah bir şox azərbaycanlı qoşun başçılarını ordudan kənar etdi. Ordu süvarilərdən,tüfəngçilərdən, artilleriyadan və xüsusi qvardiyadan ibarət idi.

Şah Abbas dövlətin paytaxtını 1598-ci ildə İsfahana köçürdü. Bu isə İran əyanlarının sarayda və dövlət aparatında nüfuzunun qüvvətlənməsinə səbəb oldu.Ümumiyyətlə, Şah Abbasın islahatları nəticəsində qızılbaş əyanlarının qüdrəti son dərəcə sarsıldı,mərkəzi hakimiyət son dərəcə qüvvətləndi.Azərbaycan İran feodallarının təsiri altına düşdü.